
Vodilni proizvajalec kosilnic in motornih žag v Italiji podjetje ALPINA s.p.a. iz Conegliana že 35 let sodeluje s slovenskim gospodarstvom. Zdaj preko zastopnika podjetja ALPI iz Ljubljane, ki skrbi za prodajo,kooperacija pa je zaupana podjetju Alpves  z Rake pri Krškem, s katerim  so ustanovili tudi mešano podjetje. Za dolgoletno uspešno poslovno sodelovanje so člani Upravnega odbora Gospodarske zbornice Slovenije na predlog območnega odbora podelili priznanje GZS - simbolično skulpturo mostu, delo kiparja Janeza Boljke, predsedniku družbe Alpina s.p.a. Vittoriu Possamai-u. Priznanje je z željami, da bi dobro sodelovanje še razširili, podelil predsednik GZS mag. Jožko Čuk.

